Ένωση Ποδοσφαιρικών Σωματείων Θεσσαλίας

Η **Ένωση Ποδοσφαιρικών Σωματείων Θεσσαλίας** (**Ε.Π.Σ.Θ.**) είναι το όργανο διοίκησης του ποδοσφαίρου στον Νομό Μαγνησίας. Εδρεύει στoν Βόλο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

## Ιστορία
### Προϊστορία
Το πότε πρωτοπαίχτηκε ποδόσφαιρο στον Βόλο και την ευρύτερη περιοχή της Θεσσαλίας είναι δυστυχώς κάτι που δεν μπορούμε να είμαστε ακριβείς ως προς την ημερομηνία.Υπάρχει αναφορά συμμετοχής του Γ.Σ. Βόλου στους Πανελλήνιους αγώνες στίβου που έγιναν στα Τρίκαλα τον Σεπτέμβρη του 1908. Σύμφωνα λοιπόν με ελάχιστες σωζόμενες αναφορές της εποχής στο περιθώριο των αγώνων αυτών έγιναν κάποιοι αγώνες επιδείξεως ποδοσφαιρίσεως όπως χαρακτηριστικά γράφεται στους οποίους πήραν μέρος και αθλητές του Γ.Σ. Βόλου. Παρόλο που αν θέλουμε να είμαστε αντικειμενικοί δε μπορούμε να ξέρουμε αν όντως παίχτηκε ποδόσφαιρο, είναι σίγουρα η πρώτη καταγεγραμμένη ποδοσφαιρική παρουσία της Μαγνησίας στα χρονικά. Γύρω στο 1909–10 και λίγο πριν την έναρξη του Α' Παγκοσμίου Πολέμου ο γυμναστής του ΓΣ Βόλου Μ. Φλωράκας ο οποίος (άγνωστο από πού επηρεασμένος) παρότρυνε τούς αθλητές του να παίξουν το νέο παιχνίδι και κάποιοι όπως οι Ιππ. Παπακωνσταντίνου και Γ.Μαργαρίτης κλώτσησαν το τόπι κάπου στην περιοχή της Αναλήψεως (συνοικία του Βόλου). Τη δεκαετία του 1910 έδρασαν οι ανεπίσημες ομάδες Άρης Σχολαρχείου και Πηλεύς Εμπορικής Σχολής (έρευνα Γιάννη Σαϊμπή).

Το 1922 καταφτάνουν στον Βόλο οι πρόσφυγες από τη Μικρά Ασία και κάποιοι από αυτούς έπαιζαν ποδόσφαιρο ήδη στη Σμύρνη και στις ομάδες του Πανιωνίου και του Απόλλωνος. Η άφιξη τους συμβάλει στο να σχηματιστούν οι πρώτες ομάδες. Οι πρώτες επίσημες ποδοσφαιρικές ομάδες που συστάθηκαν ήταν οι : Όμιλος Εκδρομέων Βόλου (Μάιος 1924) και ο ΓΣ Προσφύγων Βόλου (Αύγουστος 1924).

Ο Όμιλος Εκδρομέων Βόλου προϋπήρχε ως φυσιολατρικός όμιλος ώσπου τον Μάϊο του 1924 κάποια μέλη του έφτιαξαν ποδοσφαιρικό τμήμα στο σύλλογο τους (αργότερα το 1928 αυτονομήθηκαν με το όνομα Κένταυρος που έμελλε να είναι και ο πρώτος Πρωταθλητής Θεσσαλίας την περίοδο 1930–31). Ο ΓΣ Προσφύγων Βόλου (η σημερινή Νίκη Βόλου) δημιουργήθηκε από τους πρόσφυγες που κατέφτασαν στον Βόλο εκδιωγμένοι από τις χαμένες πατρίδες της Μικράς Ασίας. Το 1926 ιδρύεται η ΑΕΚ Βόλου. Το 1928 το ποδοσφαιρικό τμήμα του Ομίλου Εκδρομέων Βόλου αυτονομείται και έτσι ιδρύεται ο Κένταυρος Βόλου. Ένα μήνα μετά ιδρύεται και ο Πηλέας Βόλου. Το 1929 ιδρύονται κατά σειρά οι ΠΑΟΚ Βόλου, ΑΕ Νικομήδειας Βόλου και Τοξότης Βόλου.

### Ίδρυση
Έπειτα από πρωτοβουλία τριών ομάδων (Νίκη Βόλου, Κενταύρος Βόλου και ΑΕΚ Βόλου) ιδρύεται η «Ένωσις Ποδοσφαιρικών Σωματείων Μαγνησίας-Θεσσαλίας» (ΕΠΣΜΘ) με την υπ. αρ. 853/28-6-1929 απόφαση του Πρωτοδικείου Βόλου και αναγνωρίζεται από την ΕΠΟ. Είναι η έκτη Ένωση της χώρας μετά από τις Ε.Π.Σ.Αθηνών, Ε.Π.Σ.Μακεδονίας, Ε.Π.Σ.Πειραιώς, Ε.Π.Σ. Αχαϊας, Ε.Π.Σ.Εύβοιας.

Εν συνεχεία μετονομάζεται σε «Ένωσις Ποδοσφαιρικών Σωματείων Θεσσαλίας» (ΕΠΣΘ) με την υπ. αρ. 1094/8/10/1929, απόφαση του πρωτοδικείου Βόλου. Πρώτος πρόεδρος ήταν ο Άγγελος Παπάζογλου πρόεδρος της Νίκης Βόλου.

Η πρώτη περίοδος της ΕΠΣΘ δεν ήταν ρόδινη καθώς τα υπόλοιπα επίσημα σωματεία Τοξότης, Κεραυνός, ΠΑΟΚ, Νικομήδεια, Πηλέας για διάφορους λόγους αρνούνται να ενταχθούν και μάλιστα προχωρούν στη δημιουργία δικού τους φορέα. Τα πράγματα γίνονται ακόμα χειρότερα όταν σε αγώνα Κένταυρος-Νίκη στις 6 Οκτωβρίου 1929 οι μεγαλύτεροι σε ηλικία παίκτες του Κενταύρου χτυπούν τούς έφηβους ποδοσφαιριστές της Νίκης η οποία διαμαρτυρόμενη για την άνανδρη αυτή πράξη αποχωρεί και εκείνη. Τελικά αφού δεν γίνεται μετά από όλα αυτά επίσημο πρωτάθλημα την άνοιξη του 1930 τα σωματεία βάζουν στην άκρη τις διαφωνίες τους και αποφασίζουν να ενωθούν όλα υπό τη σκέπη της Ε..Π.Σ. Θεσσαλίας. Η πρώτη ομάδα εκτός Βόλου που γίνεται μέλος είναι η Πελασγιώτιδα Λάρισας.

Το πρωτάθλημα της περιόδου 1930–31 είναι το πρώτο επίσημο που γίνεται ενώ ο πρώτος αγώνας πρωταθλήματος στην ιστορία πραγματοποιείται στις 24 Νοεμβρίου 1930 μεταξύ Κεραυνού και ΑΕΚ. "Το νερό έχει μπει πλέον στο αυλάκι" και παρά τις προστριβές (που συνέχιζαν να υπάρχουν) και τη διετή στασιμότητα 1934–35 (όπου τα πρωταθλήματα δεν ολοκληρώθηκαν), η Ε.Π.Σ. Θεσσαλίας συνεχίζει να υπάρχει ως τις μέρες μας.

Το 1960 οι ομάδες της Λάρισας αποσχίστηκαν ιδρύοντας την Ε.Π.Σ. Λάρισας. Το 1968 έγινε η δεύτερη απόσχιση οπότε και ιδρύθηκε η Ε.Π.Σ. Καρδίτσας. Το 1974 πραγματοποιήθηκε η τελευταία απόσχιση και δημιουργήθηκε και η Ε.Π.Σ. Τρικάλων.

### Διαγραφές ιστορικών σωματείων
Το Σεπτέμβριο του 2022 συνολικά διαγράφηκαν από τη λίστα της ΕΠΣ Θεσσαλίας 36 σωματεία: Ηρακλής Θεσσαλίας, Παγασητικός, Εθνικός Βόλου, Άρης Μελισσατίκων, Αργώ Νέων Παγασών, ΑΟ Χιλιαδούς, Δόξα Αερινού, Θεσσαλικός, Κένταυρος Βόλου, Αγροτικός Αηδινίου, Αετός Κερασιάς, Κεραυνός Ελευθεχωρίου, Νίκη Περιβλέπτου, ΑΜΟ Γαυριανής, ΑΟ Νεοχωρακίου, ΑΟ Βένετου, Ορμίνιο Πορταριάς, Παναγροτικός Φερών, Απόλλων Κροκίου, Αίας Τρικερίου, ΑΟ Γλαφυρών, ΑΣ Παλατιακός Βόλου, ΑΠΣ Παγασητικός, ΑΟ Δ. Αργαλαστή, ΑΟ Διόνυσος, Άρης Ανθοτόπου, ΑΣ Ιωλκός, ΑΣ Ερμής Νέας Ιωνίας, ΑΟ Κισ-Πηλ Ρήγας Φερ., ΑΟ Ζαγοράς Κένταυρος, ΓΑΣ Μαγνησίας, ΓΑΣ Σηπιάδος, Αργοναύτες Αμαλιάπολης, Φοίνικας Βόλου, Δύναμις Βόλου και Νέος Μαγνησιακός.

## Πρωτάθλημα

Η δομή των πρωταθλημάτων της Ε.Π.Σ. Θεσσαλίας για την αγωνιστική περίοδο 2025–2026 είναι η εξής:
* Α΄ Κατηγορία: 14 Ομάδες
* Β΄ Κατηγορία: 13 Ομάδες
* Γ΄ Κατηγορία: 13 Ομάδες

Η πρωταθλήτρια ομάδα της Α΄ Κατηγορίας κερδίζει απευθείας την άνοδο στην Γ΄ Εθνική Κατηγορία.

### Πρωταθλήτριες Α΄ κατηγορίας Ε.Π.Σ. Θεσσαλίας
Οι πρωταθλήτριες ομάδες της Α΄ κατηγορίας της Ε.Π.Σ. Θεσσαλίας όπως δημοσιεύονται στον Ιστότοπο του Τοξότη Βόλου.

Πηγή: ellinikopodosfero.com

*Πηγή:*ΠΡΩΤΑΘΛΗΤΕΣ A’ ΕΠΣΘ

### Πρωταθλήτριες Β΄ κατηγορίας Ε.Π.Σ. Θεσσαλίας
Οι πρωταθλήτριες ομάδες της Β΄ κατηγορίας Ε.Π.Σ. Θεσσαλίας όπως δημοσιεύονται στον Ιστότοπο του Τοξότη Βόλου.

### Πρωταθλήτριες Γ΄ κατηγορίας Ε.Π.Σ. Θεσσαλίας
Οι πρωταθλήτριες ομάδες της Γ΄ κατηγορίας Ε.Π.Σ. Θεσσαλίας όπως δημοσιεύονται στον Ιστότοπο του Τοξότη Βόλου.

*Πηγή:*ΠΡΩΤΑΘΛΗΤΕΣ B’, Γ’ ΕΠΣΘ

### Πρωταθλήτριες Δ΄ κατηγορίας Ε.Π.Σ. Θεσσαλίας
Οι πρωταθλήτριες ομάδες της Δ΄ κατηγορίας Ε.Π.Σ. Θεσσαλίας όπως δημοσιεύονται στον Ιστότοπο του Τοξότη Βόλου. 

### Οι πρώτοι σκόρερ

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θεσσαλίας.

Από την περίοδο 1971–72 η Ε.Π.Ο. καθιερώνει το Κύπελλο Ερασιτεχνών Ελλάδας. Η κάθε Ένωση διοργανώνει το δικό της Κύπελλο, αναδεικνύει την Κυπελλούχο ομάδα της, η οποία μαζί με τις Κυπελλούχες ομάδες των άλλων Ενώσεων συνέχιζε στο Κύπελλο Ερασιτεχνών Ελλάδας. Από την περίοδο 2018–19 έως την περίοδο 2024–25 ο κυπελλούχος κάθε ένωσης συνέχιζε στα προκριματικά του Κύπελλου Ελλάδος. Από την περίοδο 2025–26 ο κυπελλούχος πλέον συμμετέχει στο ανασυσταθέν Κύπελλο Ερασιτεχνών.

### Κυπελλούχες

Οι Κυπελλούχες ομάδες της Ε.Π.Σ. Θεσσαλίας όπως δημοσιεύονται στον Ιστότοπο του Τοξότη Βόλου.

### Κύπελλο Θεσσαλίας
Αποτελούσε την προκριματική φάση του Κυπέλλου Ελλάδος. Ο τροπαιούχος μαζί με το Κύπελλο Θεσσαλίας έπαιρνε και το εισιτήριο για την επόμενη πανελλαδική φάση.

**Σημείωση 1:** H διοργάνωση 1940–41 διακόπηκε.
**Σημείωση 2:** Διεκόπη στο 43΄ λόγω αποχώρησης του Ηρακλή, 18/12/1949.
**Σημείωση 3:** Διεκόπη λόγω επεισοδίων.

### Τζάνειο Κύπελλο ΕΠΣΘ
Το Τζάνειο κύπελλο θεσμοθετήθηκε για πρώτη φορά το 1946 και γινόταν προς τιμή του δολοφονηθέντος ιατρού Τζάνου από τους Γερμανούς, ο οποίος είχε διατελέσει επί σειρά ετών πρόεδρος της Ε.Π.Σ.Θ.

**Σημείωση 1:** Το 1954 στο τελικό του Τζανείου Κυπέλλου οι δύο ομάδες ήρθαν ισόπαλες με σκορ 2-2, όμως ο αγώνας διεκόπη στο 85ο λεπτό λόγω επεισοδίων κι έτσι το κύπελλο δεν δόθηκε σε καμία ομάδα.
**Σημείωση 2:** Την σεζόν 1954–55 στο Τζάνειο κύπελλο ο Ολυμπιακός αποκλείει την Νίκη 1-0, τον Εθνικό 4-1 τον Λαρισαϊκό 3-0 και φθάνει στον τελικό μαζί με την Αναγέννηση Καρδίτσας. Το παιχνίδι έγινε στο γήπεδο της Καρδίτσας και ο Ολυμπιακός με ένα γκολ του Βατάλα κατέκτησε το κύπελλο. Ο Ολυμπιακός στο παιχνίδι είχε παίζει με την ακόλουθη σύνθεση: Τσομπανόπουλος, Παπαζήσης, Βλαχάβας, Χρυσόπουλος, Βαρούτσικος, Βλαχάβας, Χαλκιάς, Βατάλας, Γεωργιάδης, Καμαλακίδης, Βογιατζής..
**Σημείωση 3:** Oι κυανόλευκοι κερδίζουν 3-0 (Καλλιοτζής, Ζαντέρογλου, Σταμπούλογλου) και κατακτούν για δεύτερη συνεχόμενη φορά το Τζάνειο κύπελλο στην ιστορία τους.

## Πρόεδροι
Πρώτος πρόεδρος ήταν ο Απόστολος Παπάζογλου πρόεδρος της Νίκης Βόλου.

*Απόστολος Παπάζογλου
*Γεώργιος Τζάνος 
*Κασσιόπουλος
*Αναστάσιος Μπατζιάκας 
*Χαράλαμπος Πάσχος
*Μίλτος Καλογηρος

## Σούπερ Καπ
Τελικοί Κυπέλλου Super Cup:

## Ρεκόρ και στατιστικά
### Ποδοσφαιριστές
#### Συμμετοχές
* O τερματοφύλακας Βασίλης Τζέκας κατέχει το ρεκόρ  του ποδοσφαιριστή που έχει αγωνιστεί στους περισσότερους τελικούς Κυπέλλου ΕΠΣΘ, 10 συνολικά (2000, 2001, 2002, 2004, 2005, 2006, 2007, 2008, 2009, 2010), επίδοση που αποτελεί πανελλήνιο ρεκόρ, όσον αφορά στα ερασιτεχνικά κύπελλα. Aκολουθεί ο Θανάσης Ψαρόμπας που έχει παίξει 7 τελικούς.
* Οι ξένοι ποδοσφαιριστές που έχουν αγωνιστεί σε τελικό του Κυπέλλου είναι οι εξης: Σέρτζιαν Τσέροβιτς (2002), Ντεγιάν Ραντοΐκοβιτς (2002), Χεράρδο Νοριέγα (2016), Πίτου Γκαρσία (2018), Σέναντ Μπάιριτς (2018), Πέντα (2018), Άντον Ντόλγκι (2018), Σεμπάστιαν Καμπαγέρο (2018), Σερτζίνιο (2019).
* O Μιχάλης Βαγγόπουλος είναι ο μόνος ποδοσφαιριστης που αγωνιστηκε στο εξωτερικό (Πιανέλο, Σαν Σίστο στην περιοχή της Περούτζια (1983–88)) και επειτα σε ομάδες της ΕΠΣΘ: στον Άρη Μελισσατίκων (1988–89), στον Θησέα Αγριάς (1990–99).
* Ο Δημήτρης Κοκκινάκης (Νίκη Βόλου) είναι ο πρώτος Βολιώτης ποδοσφαιριστής που φόρεσε τη φανέλα με το εθνόσημο, στον αγώνα εκτός έδρας με το Ισραήλ (8 Μαρτίου 1954) για τα προκριματικά του Παγκόσμιου Κυπέλλου του 1954. 
* O Δημήτρης Κοκκινάκης, o Τάκης Συνετόπουλος και o Βασίλης Μποτίνος είναι οι τρεις ποδοσφαιριστές απο την ΕΠΣ Θεσσαλίας που επιλέχθηκαν στην βασική εντεκάδα της Μικτής Θεσσαλίας (1945–2010).
* Οι παρακάτω ποδοσφαιριστές επιλέχθηκαν στους 54 κορυφαίους της Μικτής Θεσσαλίας (1945-2010): Νίκος Τζίνης, Δημήτρης Λαλές, Χρήστος Ζαντέρογλου, Θέμης Μουστακλής, Βαγγέλης Βουρούκος, Γιακακόγλου Μπάμπης, Βαγγέλης Τσουκάλης, Γεράσιμος Σαρρής, Γιώργος Βούλγαρης, Βασίλης Καραΐσκος.
* O τερματοφύλακας Χρήστος Σχουλής (γεν. 1967) των Μικροθηβών στην Β’ ΕΠΣΘ είναι o γηραιότερος ποδοσφαιριστής στα πρωταθλήματα της ΕΠΣΘ και ένας από τους γηραιότερους στην Ελλάδα.

#### Γκολ
* O Δημήτρης Ζιώγας κατέχει το ρεκόρ του νεότερου ποδοσφαιριστή που κέρδισε το βραβείο του πρώτου σκόρερ της Γ’ EΠΣΘ, σε ηλικία 16 ετών, τον Μάιο του 1997. Την αγωνιστική περίοδο 1996–97 σκόραρε 35 τέρματα με την ΑΠΟΒ, ενώ έχει σημειώσει πανω από 750 επίσημα τέρματα στην καριέρα του σε Γ’, Δ’ Εθνική και ερασιτεχνικό ποδόσφαιρο.
* O Λευτέρης Δενελάβας είναι ο μοναδικός ποδοσφαιριστής που έχει αναδειχθεί πρώτος σκόρερ σε πρωταθλήματα της EΠΣ Θεσσαλίας 5 φορές : 4 στην Α’ ΕΠΣ Θεσσαλίας με τον Θησέα Αγριάς (2010–11, 2011–12), με τον Πύρασο (2013–14), με τον Σαρακηνό Βόλου (2014–15), και στην B’ ΕΠΣΘ με τον Τοξότη Βόλου (2017–18), ενώ έχει αναδειχθεί 2 φορές πρώτος σκόρερ σε πρωταθλήματα και της ΕΠΣ Λάρισας. O Θανάσης Παπαδόπουλος έχει αναδειχθεί 3 φορές πρώτος σκόρερ σε πρωταθλήματα της A' Κατηγορίας: με Πρωτεσίλαο (2016, 2018), με Αία (2015).
* Δημήτρης Ζιώγας κατέχει το ρεκόρ του ποδοσφαιριστή με πέντε γκολ σε ένα ημίχρονο, στον αγώνα ΑΕ Διμηνίου-Πηλέας Βόλου 7-1, στις 9 Ιανουαρίου 2016 επίδοση που αποτελεί πανελληνιο ρεκόρ. Mε τα 5 γκολ του σε εκείνη την αναμέτρηση, σκόραρε για 7η συνεχόμενη αγωνιστική.
* Ο Λευτέρης Δενελάβας έχει κερδίσει τον τίτλο του πρώτου σκόρερ της Α΄ Κατηγορίας Ε.Π.Σ. Λάρισας, δύο συνεχόμενες φορές: με 37 τέρματα ως παίκτης του Θησέα Αγριά το 2011, με 35 γκολ το 2012.
* O Αντώνης Ταφίλης  έχει αναδειχθεί 3 φορές πρώτος σκόρερ σε πρωταθλήματα της B' Κατηγορίας, με τη AE Δημητριάδος, επίδοση που αποτελεί ρεκόρ για την κατηγορία. 
* Ο Αντώνης Ταφίλης έχει κερδίσει τον τίτλο του πρώτου σκόρερ της B΄ Κατηγορίας Ε.Π.Σ. Θεσσαλίας, 3 συνεχόμενες φορές (2013, 2014, 2015).
* O Γιουγκοσλάβος Σέρτζιαν Τσέροβιτς είναι ο μοναδικός ξένος ποδοσφαιριστής που έχει σκοράρει σε τελικο Κυπέλλου (2002). Πιο συγκεκριμένα σημείωσε το γκολ της νίκης στην αναμέτρηση Νίκης Βόλου - Μαγνησιακού (1-0).

### Προπονητές
* O Θάνος Θεοδώρου είναι ο μοναδικός που έχει κατακτήσει το κύπελλο ως προπονητής (2009 με το Ρήγα Φεραίο) και ως τεχνικός διευθυντής (2016) με τη Νίκη Βόλου.
* Οι ξένοι προπονητές που έχουν κοουτσάρει σε τελικό του Κυπέλλου είναι οι εξής: Χουάν Φεράντο (2018), Φάτζιο Μπούις (2018).
* Ο μακροβιότερος προπονητής είναι ο Χρήστος Αναγνώστου με 22 χρονιές στον πάγκο του Α.Σ. Μικροθηβών (1996-2018). Aκολουθούν οι Βασίλης Πανόπουλος με 14 στον Μαγνησιακό (2004-2018) και Θανάσης Χρυσοχού με 12 στον Τοξότη (2010-2022).
* Οι προπονητές που έχουν κατακτήσει το Super Cup είναι: Στέφανος Ξηρόφωτος (2016), Λευτέρης Καλογήρου (2015).

### Σύλλογοι
* H Νίκη Βόλου είναι ο σύλλογος με τα περισσότερα πρωταθλήματα, 15 συνολικά (1933, 1938, 1946, 1948, 1949, 1950, 1951, 1953, 1954, 1956, 1957, 1958, 1960, 1961, 1976). Ακολουθεί ο Α.Σ. Ρήγας Φεραίος Βελεστίνου με 9 (1971, 1973, 1974, 1975, 1977, 1981, 1995, 2010, 2012).
* Οι σύλλογοι εκτός Μαγνησίας που έχουν κατακτήσει το πρωτάθλημα της Α' ΕΠΣ είναι οι εξής: Όμιλος Εκδρομέων Λάρισας (1932), Αχιλλέας Τρικάλων (1959), Αναγέννηση Καρδίτσας (1962, 1964), Α.Ο. Δήμητρα Τρικάλων (1969, 1972).
* O Ρήγας Φεραίος Βελεστίνου είναι ο σύλλογος με με τις περισσότερες παρουσίες σε σε τελικό του Κυπέλλου 11 συνολικά (1977, 1981, 1982, 1987, 1997, 2005, 2006, 2009, 2010, 2012, 2016).
* O Αστέρας Ριζομύλου έχει κατακτήσει 7 πρωταθλήματα Β' ΕΠΣΘ (ρεκόρ: 1965, 1969, 1975, 1996, 2013, 2020, 2023). Aκολουθεί o Κένταυρος Βόλου (4).
* H Α.Ε. Χλόης έχει κατακτήσει 3 πρωταθληματα Γ' ΕΠΣ Θεσσαλίας (ρεκόρ: 1989, 1995, 2008).
* Ο σύλλογος με τον αρχαιότερο αριθμό μητρώου (Α.Μ.) της Ε.Π.Ο. είναι ο Κένταυρος Βόλου (56). Ακολουθεί η ΠΑΕΚ Βόλου με το 57 και Νικη Βολου (58).
* H Δήμητρα Τρικάλων είναι o μοναδικός σύλλογος εκτός Μαγνησίας που εχει αγωνιστει σε τελικό Κυπέλλου (1972, 1973).
* O Γ.Σ. Αλμυρού είναι ο μοναδικός σύλλογος με 8 συνεχόμενες συμμετοχες σε τελικό Κυπέλλου (1972, 1973, 1974, 1975, 1976, 1977 1978, 1979).
* H Νίκη Βόλου είναι η μόνη ομάδα  με 4 συνεχόμενους τίτλους στην Α' Κατηγορία (1948, 1949, 1950, 1951).
* O Γ.Σ. Αλμυρού έχει κατακτήσει τα περισσότερα κύπελλα στην ιστορία της ΕΠΣ Θεσσαλίας (10).
* H Νίκη Βόλου έγινε η πρώτη ομαδα της ΕΠΣ Θεσσαλίας που προκρίθηκε στο Πανελλήνιο Πρωτάθλημα (1953–54).
**Σημείωση 1:** Οι συλλογοι εκτός Μαγνησίας που έχουν κατακτήσει τίτλους είναι: Όμιλος Εκδρομέων Λάρισας (A' ΕΠΣΘ 31-32), Άρης Λάρισας (B' ΕΠΣΘ 31-32), Αχιλλέας Τρικάλων (B' 32-33, 33-34, A' ΕΠΣΘ 58-59), Αναγέννηση Καρδίτσας (B' ΕΠΣΘ 31-32, A' 61-62, 63-64), Α.Ο. Δήμητρα Τρικάλων (A' 68-69), Ηρακλής Λάρισας (B' ΕΠΣΘ 39-40, 45-46), Τοξότης Λάρισας (B' ΕΠΣΘ 46-47), Α.Π.Ο. Λάρισας Λαρισαϊκός B' ΕΠΣΘ 47-48), Καραϊσκάκης Μαυροματίου (B' ΕΠΣΘ 51-52, 57-58, Γ' ΕΠΣΘ 64-65), Αχιλλέας Φαρσάλων (B' ΕΠΣΘ 51-52, 54-55, Γ' ΕΠΣΘ 57-58), Α.Σ. Τρίκκη Τρικάλων (B' ΕΠΣΘ 52-53), Ολυμπιακός Καρδίτσας (B' ΕΠΣΘ 54-55), Ε.Μ.Ο. Σοφάδων (B' ΕΠΣΘ 55-56, 56-57, Γ' 53-54), Α.Ο. Παναγροτικός Νίκαιας Λάρισας (B' ΕΠΣΘ 55-56, 56-57), Απόλλων Λάρισας (B' ΕΠΣΘ 57-58, 58-59, Γ' ΕΠΣΘ 54-55), Α.Σ. Άρης Σοφάδων (B' ΕΠΣΘ 58-59, Γ' ΕΠΣΘ 55-56), Α.Σ. Μετέωρα Καλαμπάκας (B' ΕΠΣΘ 59-60, 63-64, Γ' ΕΠΣΘ 57-58), Μ.Α.Σ. Ανάπλαση Τυρνάβου (5B' ΕΠΣΘ 9-60), Α.Σ. Ατρόμητος Παλαμά (B' ΕΠΣΘ 66-67, Γ' ΕΠΣΘ 56-57, 58-59, 61-62), Α.Ο. Ηρακλής Ζαρκού (Γ' 59-60), Μ.Α.Σ. Ηρακλής Τυρνάβου (Γ' ΕΠΣΘ 56-57, 59-60), Σ.Φ.Α.Ν. Κίσσαβος Συκουρίου (Γ' ΕΠΣΘ 58-59), Α.Σ. Διαγόρας Τρικάλων (Γ' ΕΠΣΘ 54-55), Α.Ο. Αμπελωνιακός (Γ' ΕΠΣΘ 53-54), Α.Ο. Καρδίτσας (Γ' ΕΠΣΘ 66-67, 67-68), Π.Ο. Γομφών (Γ' ΕΠΣΘ 72-73).

### Τίτλοι
Ο παρακάτω πίνακας περιλαμβάνει τους συλλόγους με με τους περισσότερους τίτλους σε πρωταθλήματα της ΕΠΣΘ ανεξαρτήτως κατηγορίας, από το 1931 έως και την περίοδο 2024–25.

## Μικτές Ομάδες
### Τίτλοι – Διακρίσεις
* Κύπελλο πόλεων ποδοσφαίρου ανδρών:
** 5η θέση: 1947-48 

### Η Μικτή των κορυφαίων (1945–2010)
Στις 17 Απριλίου 2010 ανακοινώθηκαν οι 45 κορυφαίοι εν ζωή πρώην ποδοσφαιριστές της Θεσσαλίας κατά την μεταπολεμική περίοδο (1945-2010) ενόψει του φιλανθρωπικού αγώνα με τους παλαίμαχους της ΑΕΛ Στάδιο Αλκαζάρ. Στη λίστα συμπεριλήφθηκαν και ποδοσφαιριστές των ΕΠΣ Λάρισας, Τρικάλων και Καρδίτσας οι οποίες αποσχίστηκαν απο την ΕΠΣ Θεσσαλίας κατά τις δεκαετίες του 1960 και 1970. Το 1/3 των ποδοσφαιριστών ξεκίνησαν από συλλόγους της Μαγνησίας.

Oι παρακάτω προσέγγισαν το στόχο της επιλογής τους στη Μικτή των κορυφαίων (3 ανά Νομό) και κλήθηκαν για τον αγώνα: 
* ΜΑΓΝΗΣΙΑ: Βαγγέλης Βουρούκος – Μπάμπης Γιακακόγλου – Βαγγέλης Τσουκάλης 
* ΕΠΣ ΛΑΡΙΣΑΣ: Χρήστος Μιχαήλ – Γιώργος Αγορογιάννης – Νίκος Πατσιαβούρας
* ΕΠΣ ΤΡΙΚΑΛΩΝ: Λάμπρος Λαφαζάνης – Γιώργος Λαγάρας – Χρήστος Ιακωβάκης 
* ΕΠΣ ΚΑΡΔΙΤΣΑΣ: Σπύρος Θώδης – Λάμπρος Καλογεράκης – Αχιλλέας Αδαμόπουλος

Στη Μικτή των κορυφαίων (1945–2010) συγκαταλέγονται και:
* 6 αποβιώσαντες: Κάσσας Σταύρος, Δημήτρης Κουκουλίτσιος, Δημήτρης Μουσιάρης, Γιώργος Μητσιμπόνας, Βασίλης Μπρουζούκης, Θέμης Μουστακλής
* 3 εν ενεργεία (2010): Θεοφάνης Γκέκας, Βαγγέλης Μόρας, Κώστας Χαλκιάς

## Το δυναμικό της Ε.Π.Σ. Θεσσαλίας

## Σημειώσεις

## Παραπομπές


## Πηγές
* Γιάννης Σαϊμπής, υπό έκδοση έρευνα της ιστορίας του Μαγνησιώτικου ποδοσφαίρου
* Εφημερίδες: «Θεσσαλία Βόλου», «Ταχυδρόμος Βόλου», «Λαϊκή Φωνή Βόλου»
* Ιστορία του Μαγνησιώτικου ποδοσφαίρου (του Γρηγόρη Καρταπάνη)
* 47 χρόνια τελικοί
* Οι πρώτοι σκόρερ στα πρωταθλήματα της ΕΠΣΘ την τελευταία δωδεκαετία 2009-20
* [PDF] Σχολή Κοινωνικών Επιστημών - Δημήτρης Καραγιώργος - Apothesis

## Δείτε επίσης
* Βολιώτικο Ντέρμπι

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Μαγνησία